AlmaznayaGroza/cyrillic-language-classification huggingface dataset:
Абусаид Абулхайр

Абусаъид Фазлуллоҳ ибни Абулхайр ибни Аҳмад ибни Муҳаммад ибни Иброҳими Миҳонӣ (маъруф ба Абусаъид Абулхайр, форсӣ: ابوسعید ابوالخیر‎; 7 декабр 967, Miana[d], Хуросон - 12 январ 1049, Хуросон) - аз аввалин суханваронест, ки ирфон ва сухану фалсафаи ирфониро ба адабиёти форсу тоҷик ворид кардааст. == Зиндагинома == Эҷодиёти ин суханвар аз бисёр ҷиҳат намунаҳои эҷодиёти шифохии мардумро ба хотир меоранд. Зохиран мархилаҳои аввали пайдоиш ва густариши акоиди ирфони ҳамин ҷиҳатро такозо мекард. Як қисм суханони Абусаид ба шеваи гуфтори мардум таълиф шудаанд, ки аз иртиботи кавии эҷодиёти шоир бо забони халқ гувоҳи медихад. Абусаид Фазлуллох бинни Абулхайр соли 967 дар Маймана ба дунё омадааст. Дар Майманаву Марв ва Сарахстаҳсили илм намуда, муддате дар Нишопуру Омул умр ба сар бурдааст. Соли 1049 дар Маймана аз олам гузаштааст. Накл мекунанд, ки дар замони зиндагии худ ӯ каси хушгу ва сухбаторо будааст. Яке аз аввалин суханвароне, ки ирфон ва афкори ирфониро дар колаби шеър баён кардаанд, Абусаиди Абулхайр махсуб гашта, мавзуоти фалсави, тасаввуфи ошикона, танкиди замон ва ахли он дар рубоиёти ӯ макоми баланд дорад. Бино ба маълумоти сарчашмахо ва таърихномахо дар ахди авали ислом то карнҳои 8-9 ахли ирфон ва тасаввуф ба каламу когаз сарукоре надоштанд. Сухани Абусаиди Абулхайр аст, ки гуфта: «Кадами авали суфи шикастани каламу пора кардани дафтар аст. Ва хар касе бихоҳад аз ишқи суфи пай барад, бояд худаш ба он бингарад». Вале баъд заруратхо пеш омад, ки рочеъ ба масоили ирфон ва асоси таълимоти он асархо эҷод гардад. Зеро баъзе аз факехон ирфонро ба аркони асосии ислом мукобил гузошта, намояндагони онро ба бединиву бехудои айбдор намуданд. Орифон мачбур шуданд, ки барои ҳимояи хеш аз Қуръон ва аходиси набави истидлол пеш оваранд. Аз мероси адабии Абулхайр он чизе, ки то ба имрӯз омада расидааст, 720 рубоиест, ки дар боби ишқу орзу, мардонагию садокат харф мезананд. == Аз рубоиёт == Дишаб зи пайи гулоб мегардидам дар тарфи чаман, Пажмурда гуле миёни гулҳо дидам, афсурда чу ман, Гуфтам, ки «чи кардӣ, ки чунин месузӣ? эй ёри азиз!» Гуфто, ки: «шабе дар ин чаман хандидам, пас вой ба ман!» Во фарёдо, зи ишқ, во фарёдо, Корам ба яке турфанигор уфтодо, Гар доди мани шикаста додо, додо В-арна ману ишқ, хар чи бодо бодо! Гар бар дари дайр менишонӣ моро, Гар дар раҳи каъба медавонӣ моро, Инҳо ҳама лозимаи ҳастии мост, Хуш он ки зи хеш вораҳони моро, Пурсидам аз ӯ воситаи ҳиҷронро, Гуфто: сабабе ҳаст, бигуям онро, Ман чашми туям, гарам набинӣ, чи ачаб? Ман ҷони туям касе набинад ҷонро, == Адабиёт == Жуковский В. А., «Жизнь и речи старца Абу» (Санкт-Петербург, 1899) Жуковский В. А., «Тайны единения с богом в подвигах старца Абу» (Санкт-Петербург, 1899) Ethé H., «Sitzunge d. bayr. Akad.» 92 рубайт, 1875 и 1878) Burthels, Grundlinien d. Entwiklungsgeschichte des Lehrgedichts in Persien, «Islamica», v. III, f. I (Лейпсиг, 1927) Али Джамниа, Мухаммад. Байат, Можде. Под суфийским плащом. Истории об Абу Саиде и его мистические наставления.Москва.Старклайт.2002.

Source: original
Гузаронидан ба кори дигар

Гузаронидан ба кори дигар - дар ҳуқуқи меҳнат тағйир ёфтани вазифаи меҳнатӣ (касб, тахассус, дараҷа, мансаб) ва ё ҷойи кори корманд, шароити асосии кории дар шартнома (қарордод)-и меҳнатӣ зикршуда. Табдили кор, супоридани кор аз рӯи ихтисоси дигар, тахассус ва вазифаи дигар танҳо бо розигии корманд мумкин аст. Супоридани коре, ки ҳангоми иҷрои он шароити меҳнати дар созишномаи тарафҳо муайяншуда хеле тағйир меёбад ва бо сабабҳои асоснокгардидаи истеҳсолӣ, ташкилӣ, технологӣ ва иқтисодӣ алоқаманд намебошад, низ гузаронидан ба кори дигар ҳисоб мешавад ва гирифтани розигии кормандро талаб мекунад. Санаи оғози кор, муҳлати амали шартнома (қарордод)-и меҳнатӣ, низом ва ҳаҷми музди меҳнат, реҷаи кор, давомнокии рухсатии меҳнатӣ, ивазшавии касбҳо, тағйири дараҷаи корҳо ва номи касбҳо, дараҷаи мустақилият ва масъулияти корманд, дигар шартҳои дар шартнома (қарордод)-и меҳнатӣ дарҷшуда шартҳои муҳимми гузаронидан ба кори дигар ба шумор мераванд. Гузаронидан ба кори дигар ду навъ мешавад: доимӣ ва муқаррарӣ. Гузаронидан ба кори дигари доимӣ дар навбати худ дар се шакл сурат мегирад: а) гузаронидан ба кори дигар дар худи ҳамон ташкилот; б) гузаронидан ба кори дигар дар дигар ташкилот; в) гузаронидан ба кори дигар дар маҳалли дигар ҳамроҳ бо ташкилот. Гузаронидан ба кори дигар дар ин мавридҳо танҳо бо розигии хаттии корманд анҷом дода мешавад. Аз ҷониби корманд рад намудани таклифи гузаронидан ба кори дигари доимӣ дар ҳамон ташкилот ва ташкилоти дигар ҳеч гуна оқибати ҳуқуқиро бо корманд ба миён намеорад. Вале дар сурати аз ҷониби корманд рад гардидани пешниҳоди гузариш ба маҳалли дигар ҳамроҳ бо ташкилот шартнома (қарордод)-и меҳнатӣ дар асосҳои умумӣ бо ӯ қатъ мегардад. Ҷойивазкунии муқаррарӣ дар худи ҳамон ташкилот ё дар бахши таркибии дар ҳамон маҳал воқеъгардидаи он, ба корманд супоридани кор дар дастгоҳ ва таҷҳизоти дигар дар доираи касб, тахассус, дараҷа ё мансаб, ки дар шартнома (қарордод)-и меҳнатӣ шарт шуда буд, гузаронидан ба кори дигар ҳисоб наёфта, метавонад бе розигии корманд амалӣ шавад, ба шарте дар ин мавридҳо шароити асосии меҳнатӣ тағйир наёбад. Корфармо ҳуқуқ надорад кормандро ба коре гузаронад, ки хилофи вазъи саломатии ӯст. == Адабиёт == Гузаронидан ба кори дигар / Д. Абдуллоев, Д. Сангинов // Вичлас - Гӯянда. - Д. : СИЭМТ, 2015. - (Энсиклопедияи Миллии Тоҷик : [тахм. 25 ҷ.] / сармуҳаррир Н. Амиршоҳӣ ; 2011-2023, ҷ. 4). - ISBN 978-99947-33-77-4. Кодекси меҳнати Ҷумҳурии Тоҷикистон. Д., 2011.

Source: original
Хати тоҷикӣ

Хати тоҷикӣ - аз хати кириллӣ ибтидо гирифта дар натиҷаи таҳаввулу такомули беш аз садсола ба сурати имрӯзааш дорамадааст, ки дорои 35 ҳарф мебошад. Алифбои тоҷикӣ бори охирин 3 сентябри соли 1998 тасдиқ гардидааст. Тартиби алифбои тоҷикӣ чунин аст: == Нигаред низ == Хат Алифбои тоҷикӣ Забони тоҷикӣ == Адабиёт == Афсаҳов А., Қаҳҳоров Ҳ. Хат ва пайдоиши он.- Душанбе: Маориф, 1994. - С.32-34. Ахмедов Б., Юнусов А. Аз таърихи ихтирои хат.//Китобдор.- 2006. - No1.- С.17. Пиктография //Энсиклопедияи советии тоҷик. - Душанбе, 1984. - Ҷ.5.- С.509. Хат //Энсиклопедияи советии тоҷик. - Душанбе, 1987.- Ҷ.7. - С. 613-619 Коғаз //Энсиклопедияи советии тоҷик. - Душанбе,1981. - Ҷ.З.- С. 498. Ахмедов Б. Китоб ва пайдоиши он // Китобдор. - 2007.- No1.- С.34-35. Матншиносӣ //Энсиклопедияи советии тоҷик. - Душанбе,1983.- Ҷ.4.- С.268. Манбаъшиносӣ //Энсиклопедияи советии тоҷик. - Душанбе, 1983.- Ҷ.4.- С. 177-178. == Адабиёт == Энциклопедияи Советии Тоҷик : [дар 8 ҷ.] / сармуҳаррир А. С. Сайфуллоев. - Д. : СИЭСТ, 1978-1988.

Source: original
Иқтисоди калон

Иқтисоди калон (форсӣ: اقتصاد کلان‎), ё макроиқтисод - шохаи аз илми иқтисод аст, ки ба як амалкарда, сохтор, рафтор ва тасмимгирии як иқтисод дар куллияти он мепардозад, хоҳ иқтисоди як кишвар бошад ё иқтисоди як минтақа ва ё иқтисоди ҷаҳон. Яке аз қисматҳои асосии назарияи иқтисодӣ - макроиқтисод мебошад. Макроиқтисод ҳодисаҳои умумиеро тадқиқ мекунад, ки рафтори иқтисоди миллиро инъикос менамоянд. Макроиқтисод - як қисми назарияи иқтисодӣ мебошад, ки шароит, омилҳо ва натиҷаҳои тараққиёти иқтисоди миллиро меомӯзад. Назарияи макроиқтисодро олимони Юнони Қадим Афлотун ва Арасту ба вуҷуд овардаанд. Ин назария дар охири асри XIX ва оғози асри XX аз ҷониби мактабҳои гуногуни назарияи иқтисодӣ, хусусан аз ҷониби намояндагони мактаби марксистӣ, кейнсчигӣ, монетаристӣ ва мактаби институтсионализми иҷтимоӣ инкишоф дода шудааст. Объектҳои асосии омӯзиши макроиқтисод чунин масъалаҳои асосии иқтисодӣ ба ҳисоб мераванд: шуғли аҳолӣ, беқурбшавии пул, дахолати давлат ба иқтисод, рушди иқтисодӣ, истеъмолот, маблағгузорӣ, маҷмӯи арза, маҷмӯи тақозо ва ғайра.

Source: original
Беҳокимиятӣ

Анархи́зм (аз ἀν - «бе» ва ἄρχή - «ҳокимият») - ҷараёни сиёсӣ, ки ба ҳама гуна давлату ҳокимият муросо кардан намехоҳад, низоми муайяни муносибати байни одамонро барои ҳама эътироф наменамояд, озодии номаҳдуди шахсиятро тарғиб мекунад. Ғояҳои анархизм ҳанӯз дар асарҳои муҳаққиқони антиқӣ ва асримиёнагӣ вомехӯранд, вале ҳамчун низоми муайян бештар дар таълимоти сиёсии давраи Эҳё равшантару барҷастатар ҳувайдо шуданд. Дар шакли комилтар ғояҳои анархистиро нависандаи англис У. Годвин дар китоби «Тадқиқот дар бораи адолати сиёсӣ» (1793) асоснок намуд. Ҳамчун ҷараёни сиёсӣ анархизм дар солҳои 40 садаи XIX дар Европа пайдо гардид ва дар ташаккули он М. Штирнер, П. Прудон ва М. Бакунин саҳм гузоштанд. Ба назари онҳо муносибатҳои ҷамъиятии байни одамон бо низоми тарафайн асоснок мегардад, баробарвазнии моликият, баробарқиматии ивази мол ва хидматрасонӣ, қарзҳои бефоиз ба бунёди сохтори федеративии ҷомеа давлатро иваз менамоянд. Анархизм аз чор равияи асосӣ иборат аст: индивидуалистӣ, мютюэлистӣ, дастаҷамъӣ ва коммунистӣ. Дар маркази равияи индивидуалистӣ ғояи озодии мутлақи инсон қарор гирифтааст. Ба он М. Штирнер асос гузоштааст, ки давлатро инкор намуда, ташкилоти иҷтимоии ҷомеаро бо «иттифоқи худбинӣ (эгоистӣ)» як донистааст. Дар асарҳои намояндагони равияи индивидуалистӣ ғояи мубодила дар заминаи «шартномаи озод» инкишоф ёфта, барои равияи мютюэлистӣ замина гузоштааст. Поягузори ин равия П. Прудон мебошад, ки мубодилаи ғайриэквивалентиро асоси беадолатӣ шумурда, инқилобро ҳамчун воситаи навсозӣ куллан рад намудааст. Асосгузори равияи дастаҷамъӣ (коллективӣ) М. Бакунин мебошад. Ӯ ҳама гуна давлатро воситаи таъқибу зулми одамон дониста, тариқи инқилоб аз байн бурдани онро зарур мешумурд. Идеали иҷтимоиашро ассотсиатсияи коргару деҳқон, дар ҳайати «федератсияи озод» ташкил медод. Тамоми фаъолияти ассотсиатсия дар асоси дастаҷамъӣ вобаста ба иштироки ҳар шахс амалӣ мешавад. Ба равияи коммунистӣ П. Кропоткин асос гузоштааст. Мабдаи таълимоташро «қонуни биосотсиологии ёрии байниҳамдигарӣ» ташкил медод, ки мутобиқи он нақши муайянкунандаро кӯшишу талоши табиии одамон ба ҳамкорӣ ташкил медиҳад. Ба андешаи П. Кропоткин ҳама чизе, ки монеи инкишоф мегардад, аз ҷумла давлат ва моликияти хусусӣ, бояд аз байн бурда шавад. Дар садаи XX анархизм дар Европа мавқеашро аз даст дод ва ҳоло фақат дар баъзе кишварҳои Америкаи Лотинӣ теъдоди ками ҷонибдорон дорад. == Адабиёт == Бакунин М. А., Моя философия, М., 1989; Ярославский Е. М., Анархизм в России, М., 1939; Зокиров Г. Н., Идеологияи сиёсӣ, Д., 2008. == Сарчашма == Анархизм // А - Асос. - Д. : СИЭМТ, 2011. - (Энсиклопедияи Миллии Тоҷик : [тахм. 25 ҷ.] / сармуҳаррир А. Қурбонов ; 2011-2023, ҷ. 1). - ISBN 978-99947-33-45-3.

Source: original
Фурудгоҳи шаҳре ондрсн

Фурудгоҳи шаҳри ондрсн (англ. Anderson Municipal Airport) (маҳаллӣ: Darlington Field) - фурудгоҳи ҳамагона (умумӣ) баҳрабурдори ҳавоӣ бо Коди ИОТОи AID аст, ки як бонди фуруди асфалт дорад, ва тӯли бонди он 1646 метр аст. Ин фурудгоҳ дар шаҳри ондрсун, Индиана кишвари Иёлоти Муттаҳидаи Амрико қарор дорад, ва дар баландии 280 метр аз сатҳи баҳр воқеъ шудааст. == Ҷусторҳои вобаста == Коди ИОТО Коди ИКАО Феҳристи фурудгоҳҳои Иёлоти Муттаҳидаи Амрико == Манобеъ == World Aeronautical Database. Retrieved 29 July 2013 Бойгонӣ шудааст 25 май 2012 сол. (англ.) Airport and Aircraft information. Retrieved 29 July 2013 (англ.) Шаблон:Фурудгоҳҳои Иёлоти Муттаҳидаи Амрико

Source: original
Наҳтулло Ҳасанов

Наҳтулло Раҳматович Ҳасанов (09.03.1970, деҳаи Муҳоҷирободи н. Фархор), доктори илми ветеринарӣ (2012). == Зиндагинома == Соли 1991 Донишкадаи аграрии Тоҷикистон ба номи Ш. Шоҳтемурро ба поён оварда, дар кафедраи ҷарроҳӣ, қобилагӣ ва касалиҳои сирояткунандаи дарунии ҳайвонот ба фаъолият пардохтааст. Солҳои 1998-2001 дар аспирантураи ҳамин боргоҳи илм хонда, 2001-2005 муовини декани факултаи тибби ветеринарӣ ва ассистенти кафедраи микробиология ва эпизоотология, 2005-2009 декани факултаи тибби ветеринарӣ буд. Аз соли 2009 ноиби ректор оид ба фарҳанг кор кардааст. Мукаммалгардонии ташхиси тафриқии касалиҳои сили чорвои калон, табобат ва пешгирии касалиҳои сироятии чорво, тайёр намудани дору ҷиҳати муолиҷаи чунин касалиҳо аз самтҳои асосии таҳқиқоти илмиаш маҳсуб меёбанд. == Осор == Совершенствование дифференциальной диагностики туберкулёза крупного рогатого скота. - Д., 2001; Эпизоотологияи ҷузъӣ. - Д., 2004; Беҳдошти ихтибори веете-ринарӣ бо асосҳои технология ва стандар-тизатсияи маҳсулоти чорводорӣ. - Д., 2005; Эпизоотология ва касалиҳои сироятӣ бо санитарияи ветеринарӣ. - Д., 2008 (ҳамму-аллиф); Микробиологияи ветеринарӣ. - Д., 2008 (ҳаммуаллиф); Физиологияи ҳайвоноти хоҷагии қишлоқ. - Д., 2008 (ҳаммуаллиф); Дорушиносии тибби ветеринарӣ. - Д., 2008 (ҳаммуаллиф); Разработка и изучение химиотерапевтических и биологических препа-ратов для терапии и профилактики пнев-моэнтеритов телят. Дисс... доктора ветер. наук. - Д., 2012; Бемориҳои сироятии паррандагон. - Д., 2014 (ҳаммуаллиф); Микозҳо ва микозҳои ҳайвонот. - Д., 2015 (ҳаммуаллиф).

Source: original
Фурудгоҳи ркункуиеҳисто

Фурудгоҳи ркункуиеҳисто (англ. Reconquista Airport) (маҳаллӣ: Aeropuerto de Reconquista) - фурудгоҳи ҳамагона (умумӣ) бо Коди ИОТОи RCQ аст, ки як бонди фуруди бутун дорад, ва тӯли бонди он 1250 метр аст. Ин фурудгоҳ дар кишвари Аргентина қарор дорад, ва дар баландии 49 метр аз сатҳи баҳр воқеъ шудааст. == Ҷусторҳои вобаста == Коди ИОТО Коди ИКАО Феҳристи фурудгоҳҳои Аргентина == Манобеъ == World Aeronautical Database. Retrieved 29 July 2013 Бойгонӣ шудааст 25 май 2012 сол. (англ.) Airport and Aircraft information. Retrieved 29 July 2013 (англ.)

Source: original
Атлетика

АТЛЀТИКА - маҳорати афзун гардондани қувва, чолокӣ ва ғайра ба воситаи машғулиятҳои ҷисмонӣ. Мафҳуми атлетика аз калимаи юнонии ἀθλητής гирифта шуда, маънояш паҳлавон, варзишгар, шахси тануманди пурқувват аст. Дар тарбияи ҷисмонии муосир истилоҳи атлетика расман атлетикаи сабук ва атлетикаи вазнин номгузорӣ шудааст. Аммо атлетика ба ҳамаи навъҳои варзиш хос мебошад. Навъи санъати сирк. Ба барномаҳои сирк машқҳое, ки қувва ва чусту чолокиро талаб мекарданд, дар ибтидои садаи XIX дохил шудаанд. == Нигаред низ == Варзиш Варзиши сабук

Source: original
Михаил Калашников

Калашников Михаил Тимофеевич (10 ноябри соли 1919, Куря, губернияи Олтой - 23 декабри 2013, Ижевск, Русия) - тарроҳи силоҳи аҳли Русия ва Шӯравӣ. Доктори илмҳои техникӣ (1971), генерал-лейтенант (1999), созандаи автомати машҳури ҷаҳон Калашников (АК). Қаҳрамони Федератсияи Русия (2009). Ду маротиба Қаҳрамони Меҳнати Сотсиалистӣ (1958, 1976). Барандаи Ҷоизаи сталинӣ дараҷаи l (1949), Ҷоизаи ленинӣ (1964) ва Ҷоизаи давлатии Федератсияи Русия (1997). Дорандаи се нишони Ленин (1958, 1969, 1976). Узви Иттифоқи нависандагон ва Иттифоқи тарроҳони Русия. Узви Шӯрои Иттифоқи Шӯрои Олии ИҶШС даъватҳои 3-4 (1950-1958) ва 7-11 (1966-1989). == Зиндагинома == 10 ноябри соли 1919 дар деҳаи Куряи сарзамини Олтой ба дунё омадааст. Ӯ фарзанди ҳабдаҳум дар хонаводаи бисёрфарзанди деҳқон буд, ки дар он хонавода нуздаҳ фарзанд ба дунё омада, ҳашт фарзанд зинда монданд.

Source: original
Беқасаббофӣ

Беқасаббофӣ (порсӣ: بیقصببافی ) - Беқасаб матоъи нимабрешимии якранг ё рах-рахи ранга мебошад. Тори беқасаби рахдорро, маъмулан, ба 5-6 қисм ҷудо карда, ҳар якеро алоҳида ранг медиҳанд. Ҳар як калобаро кушода, нахҳои кандашударо мепайванданд ва якҷо ба як чӯб чилла мекунанд, ки ин амалро дар гузашта «четма» меномиданд. Сипас устои нақшандоз мувофиқи нақши матлуб рахи матоъро ҷо ба ҷо мекунад. Тори беқасаби гулдор, ба мисли алочабофӣ, бо роҳи бастану кушодани калобаҳо ҳангоми рангдиҳӣ, нақшпардозӣ мешавад. Ҳунармандони моҳир миқдори банди беқасабро ба 30 мерасонанд. Тори беқасаби рахдорро, одатан, ба панҷ-шаш қисм тақсим карда, ҳар якеро алоҳида ранг медиҳанд. Ҳар як калобаро кушода, нахҳои кандашударо мепайванданд ва як ҷо ба як чӯб чилла мекунанд. Баъд устои нақшандоз мувофиқи нақши дилхоҳ расми матоъро ҷо ба ҷо мекунад. Тори беқасаби гулдор бо роҳи баста ва кушодаи рангдиҳӣ нақш дода мешавад. Беқасаби гулдор ба адрас ё подшоҳӣ шабоҳат дорад. Вале нахи тори беқасаб нафису пудаш риштаи ғафс, тори адрас ғафсу пудаш нафис аст. Аз ҳар чашми теғи дастгоҳ 6-8 нахи тори беқасаб, 4 нахи тори адрасро мегузаронанд. Беқасабро якранг, рахдор ва гулдор мебофанд, аммо адрас танҳо гулдор мешавад. Аз беқасаб ҷомаҳо ва ҳар гуна либос медӯзанд. Нафосат, латофат ва асолати ин навъи матоъ ба дизайнерони муосир имкон медиҳад, ки онро барои дар услуби шарқӣ оро додани деворҳои хонаҳо, пардаҳои тирезаҳо, болишту болинҳо ва ҷиҳати рӯкаш намудани мебел истифода намоянд. Беқасаб навъҳои зерин дорад: бодомча (бо нақши бодом ва рангҳои гулобӣ, сабз, қаҳваӣ ва бунафш), зирагӣ (бо рахҳои сабзи торик ва сиёҳ), самарқандча ё самарқандӣ (бо рахҳои бунафшранг ва сафед), алобайроқ (дорои рахҳои васеъи зард, сабз, бунафш, сабзи торик ва сафед бо пуди сиёҳ ё сафед). Дар Хуҷанд навъи беқасаби Шамси Қодирӣ низ маъмул буд, ки ба шарафи устори эҷодгари он номгузорӣ шуда, аз матоъи рахдор иборат буд ва баъзан абрбандӣ низ мешуд. Ҳунармандони хуҷандӣ чун ихтироъкорони беқасаби абр эътироф шуда буданд ва ин навъ матоъи онҳо дар Эрону Афғонистон ва Ҳинд бо номи «хуҷанда» машҳур буд. == Нигаред низ == Беқасаб

Source: original
Фурудгоҳи сртнҷо

Фурудгоҳи сртнҷо (англ. Sarteneja Airport) - фурудгоҳи ҳамагона (умумӣ) бо Коди ИОТОи SJX аст, ки як бонди фуруди асфалт дорад, ва тӯли бонди он 823 метр аст. Ин фурудгоҳ дар шаҳри сртнҷо кишвари Белиз қарор дорад, ва дар баландии 3 метр аз сатҳи баҳр воқеъ шудааст. == Ҷусторҳои вобаста == Коди ИОТО Коди ИКАО Феҳристи фурудгоҳҳои Белиз == Манобеъ == World Aeronautical Database. Retrieved 29 July 2013 Бойгонӣ шудааст 25 май 2012 сол. (англ.) Airport and Aircraft information. Retrieved 29 July 2013 (англ.) Шаблон:Фурудгоҳҳои Белиз

Source: original
Ҷирми осмонӣ

Ҷирми астрономӣ ё ҷирми осмонӣ - ҷисм, ассотсиатсия ё сохтори табиии физикӣ мебошад, ки илми муосир онро дар Коиноти мушоҳидашаванда муайян мекунад. Истилоҳи «ҷирми осмонӣ» аксар вақт бо истилоҳи «ҷисмҳои осмонӣ» ба ҷои ҳамдигар истифода мешавад. Одатан, «ҷисмҳои осмонӣ» як сохтори ҷудошуда ва ягона мебошад, ки тавассути ҷозиба (ва баъзан тавассути электромагнетизм) пайваст карда шудааст. Масалан: Сайёрак, моҳвораҳо, сайёраҳо ва ситораҳо. «Ҷирмҳои осмонӣ» сохторҳои аз ҷиҳати ҷозиба алоқаманди якчанд ҷисмҳо мебошанд, ки аз ҷониби кластерҳои ситораҳо, туманҳо ва галактикаҳо ифода карда мешаванд. == Пайвандҳо == SkyChart Архивировано 13 июни соли 2005 сол.(англ.) Харитаҳои ҳармоҳа барои ҳар як макони рӯи Замин Бойгонӣ шудааст 13 сентябри 2007 сол. Архивная копия (англ.)

Source: original
Фурудгоҳи сибулон

Фурудгоҳи сибулон (англ. Sibulan Airport) (маҳаллӣ: Paliparan ng Sibulan) - фурудгоҳи ҳамагона (умумӣ) мусофирбарӣ бо Коди ИОТОи DGT аст, ки як бонди фуруди асфалт дорад, ва тӯли бонди он 1870 метр аст. Ин фурудгоҳ дар кишвари Нигру Шарқӣ қарор дорад, ва дар баландии 5 метр аз сатҳи баҳр воқеъ шудааст. == Ҷусторҳои вобаста == Коди ИОТО Коди ИКАО Феҳристи фурудгоҳҳои Нигру Шарқӣ == Манобеъ == World Aeronautical Database. Retrieved 29 July 2013 Бойгонӣ шудааст 25 май 2012 сол. (англ.) Airport and Aircraft information. Retrieved 29 July 2013 (англ.) Шаблон:Фурудгоҳҳои Нигру Шарқӣ

Source: original
Хонаи китоби Тоҷикистон

Хонаи китоби Тоҷикистон (Агентии миллии Созмони байналмилалии рақамгузории стандарти китоб - Хонаи китоби Тоҷикистон) - муассисаи Вазорати фарҳанги Ҷумҳурии Тоҷикистон, маркази библиографияи давлатӣ. == Таърих == 2 июли соли 2005 мувофиқи Қарори Ҳукумати Ҷумҳурии Тоҷикистон No 239 дар заминаи Палатаи давлатии китоби Ҷумҳурии Тоҷикистон таъсис шудааст. Палатаи давлатии китоби Ҷумҳурии Тоҷикистон бо Қарори КМ ҲК Тоҷикистон аз 14 июни 1934 «Дар бораи васеъкунии маҷмӯи китобхонаҳо ва беҳтарнамоии ташкили кори китобхонаҳо дар Тоҷикистон» ва Қарори Совети Комиссарони Халқи ҶШС Тоҷикистон аз 20 декабри 1935 ташкил гардид. Ҳадафи он роҳандозии библиографияи давлатӣ, фароҳамоварию ҳифзи нусхаҳои ҳатминазоратии осори нашрӣ, таъсиси бойгонии матбуот, ҳисоби омории маҳсулоти чопӣ ва маълумотдиҳии библиографӣ буд. Он давоми шаст сол корҳои зиёдеро дар ин самтҳо ба иҷро расонд, ки муҳимтаринаш ба вуҷуд омадани бойгонии матбуоти тоҷик мебошад. Бо таъсиси Агентӣ ин муассиса ҳамчун намояндаи Созмони рақамгузории стандарти байналмилалии китоб (ISBN) амал мекунад ва нашри китобу ҷузва ба талаботи стандартҳои ҷаҳонӣ мутобиқ гардонда шуд. Раванди ирсоли нусхаҳои ҳатмии осори нашриро Қарори Ҳукумати ҶТ аз 9 декабри 2005, No 482 «Дар бораи фиристодани нусхаҳои ройгони назоратӣ ва ҳатмии матбуоти даврӣ ба мақомот ва ташкилоти дахлдори давлатӣ», дигар меъёрҳо ва санадҳои ҳуқуқӣ ба танзим медароранд. Ҳоло муассиса дар самти қабулу назорат ва ҳифзи нусхаҳои ҳатмии осори нашрӣ, библиографияи давлатӣ, омори матбуот, библиографияи тарҷеъ, хидматрасонии иттилоотӣ, тахсиси арқоми ISBN ба ноширон ва ғайра фаъолият мебарад. Дар бойгонии он зиёда аз 2, 5 милион нусха маҳсулоти чопӣҳифзу нигоҳдорӣ мешавад. Агентӣ дорои нашрияи худ - «Солномаи матбуоти Ҷумҳурии Тоҷикистон» аст, ки соле ду маротиба бо забонҳои тоҷикӣ ва русӣ ба табъ мерасад. == Адабиёт == Агентии миллии Созмони байналмилалии рақамгузории стандарти китоб - Хонаи китоби Тоҷикистон // А - Асос. - Д. : СИЭМТ, 2011. - (Энсиклопедияи Миллии Тоҷик : [тахм. 25 ҷ.] / сармуҳаррир А. Қурбонов ; 2011-2023, ҷ. 1). - ISBN 978-99947-33-45-3.

Source: original
Аҳдномаи Бангкок

Аҳдномáи Бангкóк - аҳднома дар бораи минтақаи холӣ аз аслиҳаи ҳастаӣ эълон кардани Осиёи Ҷанубу Шарқӣ. Аҳдномаи бангкок 15 декабри 1995 баста шуда, 28 марти 1997 ба шакли қонунӣ даромад ва фаъолияташ доимист. Ҳоло ба Аҳдномаи бангкок даҳ давлат дохиланд: Бруней-Доруссалом, Камбоҷа, Индонезия, Лаос, Малайзия, Мянма, Филиппин, Сингапур, Таиланд ва Вйетнам. Дар Аҳдномаи бангкок Комиссия оид ба минтақаи холӣ аз аслиҳаи ҳастаӣ дар Осиёи Ҷанубу Шарқӣ ва Кумитаи иҷроия созмон дода шудааст. Уҳдадориҳои аъзои Аҳдномаи бангкок монанди уҳдадориҳои аҳдномаи минтақаи холӣ аз аслиҳаи ҳастаӣ аст, аз он ҷумла манъи гӯр кардани партовҳои ҳастаӣ дар баҳр ва ба роҳ мондани ҳама гуна таркишҳои ҳастаӣ. Назорати иҷрои Аҳдномаи бангкок бо роҳи пешниҳоди ҳисобот, инчунин аз ҷониби нозирони МАГА­ТЭ амалӣ мегардад. Иҷозати ҳаракати киштиҳо ва ҳавопаймоҳои хориҷие, ки барандаи зарядҳои ҳастаиянд, ба зиммаи аъзои Аҳдномаи бангкок вогузошта шудааст. Аҳднома барои қабули Хитой, Фаронса, Россия, Британияи Кабир ва ИМА озод аст. == Адабиёт == Зоны, свободные от ядерного оружия. Алматы, 1997; Ядер­ное нераспространение. М., 2002; Ахтамзян И. А.. Ядерный фактор в Центральной Азии. М., 2003. == Сарчашма == Асос - Боз. - Д. : СИЭМТ, 2013. - 664 с. - (Энсиклопедияи Миллии Тоҷик : [тахм. 25 ҷ.] / сармуҳаррир Н. Амиршоҳӣ ; 2011-2023, ҷ. 2). - ISBN 978-99947-33-52-4.

Source: original